Maiatzak 21

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera egin du “Ega-Urederra ibaiak” izeneko Batasunaren Garrantzizko Lekuko Kontserbazio Bereziko Eremuaren (KBE) kudeaketa-gastuei buruz (10-21-PES-00158). Hori dela eta, hona hemen Landa Garapeneko eta Ingurumeneko kontseilariaren erantzuna:

**1. Martxoaren 8ko 16/2017 Foru Dekretua onetsi denetik zein dira Landa Garapeneko eta Ingurumeneko Departamentuak edo Gobernuaren gainerako departamentuek ekipamenduak eta kudeaketaren egitura mantentzera urtero bideratu dituzten zenbatekoak?**

Gaur egun, ez dago ekipamendu espezifikorik, eta kudeaketa-gastuak Landa Garapeneko eta Ingurumeneko Departamentuaren bitartekoekin eta Nafarroako Gobernuaren beste baliabide batzuekin ordaintzen dira.

**2. Martxoaren 8ko 16/2017 Foru Dekretua onetsi denetik zein kalte-ordaini egin behar izan die aurre Landa Garapeneko eta Ingurumeneko Departamentuak kudeaketa planean jasotako erabilerak eta jarduerak mugatzearen ondorioz?**

Orain arte ez da mugarik egon erabilerei eta jarduerei dagokienez, eta, beraz, ez da kalte-ordainik ordaindu.

**3. Martxoaren 8ko 16/2017 Foru Dekretua onetsi denetik zein dira Landa Garapeneko eta Ingurumeneko Departamentuak edo Gobernuaren gainerako departamentuek gunearen kontserbazio egoera ona bermatzen duten mantentze eta lehengoratze proiektuak gauzatzera urtero bideratu dituzten zenbatekoak?**

**4. Martxoaren 8ko 16/2017 Foru Dekretua onetsi denetik zein dira Landa Garapeneko eta Ingurumeneko Departamentuak edo Gobernuaren gainerako departamentuek KBE horren kudeaketa plana gauzatzera eta haren helburuak betetzera urtero bideratu dituzten zenbatekoak, aurrekontuko partidez gain?**

Jarraian, 3. eta 4. galderei batera erantzunen diegu:

Landa Garapeneko eta Ingurumeneko Departamentuak eta Nafarroako Gobernuko beste departamentu batzuek, Ega-Urederra ibaiak KBEa kudeatzeko planari dagokionez, guztira 35 neurri edo jarduketa gauzatu behar dituzte 12 urteko indarraldirako (2029an amaituko litzateke), arauetan epe hori ezarri baitzen. Jarraian, erabat edo partzialki gauzatu direnak azalduko ditugu.

Toki horren kudeaketa-plana onetsi aurretik egindako ekintzak sartzen dira, kudeaketa-plana eragin zuten oinarri teknikoak prestatzean egindakoak, espazioaren funtsezko helburu eta elementuei dagozkienak.

Jasotako kostuetan ez da zehazten jarduketak gauzatzera bideratutako baliabide propioen zenbatekoa. Nafarroa osorako horizontalki garatzen diren ekintza batzuetarako, ezin izan dugu bereizi leku horri dagokion zatia; beraz, guztizko kostuaren datuak emanen ditugu.

| **Foru Dekretuko neurriaren kodea** | **EKINTZAREN AZALPENA** | **GAUZATZE-ALDIA** | **GAUZATZEAREN GASTUA (euroak, BEZa barne)** | **FINANTZAKETA-ITURRIA** |
| --- | --- | --- | --- | --- |
| 1.1. | Landaredi naturaleko zerrendarik gabeko eremuetan edo eremu andeatuetan dauden ibai bazterrak lehengoratzeko proiektuak erredaktatu eta gauzatzea. | 2009 | 150.000,00 € | Nafarroako Gobernua eta “La Caixa” GIZARTE EKINTZA |
| 1.4.-1.5 | Defentsa azpiegiturak (lubetak eta harri-lubetak) kendu eta/edo atzeratzeko proiektuak prestatu eta gauzatzea. Dauden presa guztien kontzesioen egoera ebaluatzea, gainditu ezineko oztopoak iragazkortzea eta eraisteko aukera ebaluatzea. | 2008 | 117.000,00 € | “La Caixa” GIZARTE EKINTZA |
| 2010 | 30.259,37 € | Nafarroako Gobernua |
| 2013 | 64.750,37 € |
| 2015 | 110.943,59 € |
| 2016 | 7.260,00 € |
| 1.7. | Ebroko Ur Konfederazioari jakinaraztea iktiofaunaren eskakizunez gain, ibaietako habitaten eskakizunak ere kontuan har ditzan emari ekologikoak edo ingurumenekoak zehazterakoan, haien kontserbazioa bermatzeko.  | 2020 | Baliabide propioak | Nafarroako Gobernua |
| 2.1. | Lekuaren mugaketa berrian sartutako habitaten eremu berrien inbentarioa eta kartografia egitea.  | 2017-2018 | 3.454,55 € | Nafarroako Gobernua |
| 3.5. | Nafarroako Gobernuak ugatzari buruz urtero egiten dituen monitorizazio lanekin segitzea. | Urtero. | Baliabide propioak. | Nafarroako Gobernua |
| 3.6. | Nafarroako Gobernuak sai arrearen, sai zuriaren eta belatz handiaren populazioei buruz egiten duen jarraipenarekin segitzea.  | 2014 | 18.150,00 € | Nafarroako Gobernua |
| 2018 | Baliabide propioak + 8.726,40 euro (Europak kofinantzatua) | Nafarroako Gobernua / POCTEFA ECOGYP |
| 2019 | Baliabide propioak + 24.432,60 euro (Europak kofinantzatua) |
| 3.8. | Harkaiztietan eta inguruetan egindako kirol jarduerek Lekuaren kontserbazio helburuetan duten eraginari buruzko azterlan bat egitea, eta, kasua bada, “Urederraren iturburua” natura-erreserban dagoen kirol ekipamendua kentzea.  | 2013 | 12.500,00 euro. | Nafarroako Gobernua |
| 3.12. | Nafarroako Gobernuak egiten dituen igaraba arruntaren laginketak mantentzea.  | 2020 | 742,71 € | Nafarroako Gobernua |
| 3.16. | Bisoi amerikarraren eta fauna exotiko inbaditzailearen beste espezie batzuen segimendua eta kontrola egin eta desagerrarazteko neurriak mantentzea.  | Urtero. | Baliabide propioak / Trantsizio Ekologikorako eta Erronka Demografikorako Ministerioa, Tragsatec enpresaren bitartez. | Nafarroako Gobernua / Trantsizio Ekologikorako eta Erronka Demografikorako Ministerioa |
| 2015 (Nafarroa osorako) | 19.260,78 euro | Nafarroako Gobernua / LIFE IREKIBAI proiektua eta Interreg Poctefa H2O Gurea. |
| 2016 (Nafarroa osorako) | 14.284,65 euro |
| 2017 (Nafarroa osorako) | 26.280,93 euro |
| 2018 (Nafarroa osorako) | 26.280,93 euro |
| 2019 (Nafarroa osorako) | 686,51 euro |
| 2020 (Nafarroa osorako) | 26.280,93 euro |
| 3.17. | Saguzarrek tokian eta ingurunean negurako eta hazierarako dituzten kolonien zentsuak egitea aldian-aldian.  | 2006;2019-2020-2021 (gauzatzen ari da) | Kontratuaren zenbatekoa honako hau izan da 2019an, 2020an eta 2021ean: 36.930,00 euro (BEZa barne). Nafarroa osorako. Gauzatzeko dago eta 2021ean ordainduko da. | Nafarroako Gobernua |
| 3.19-3.20. | Saguzarrentzako Acedoko aterpe kolonialetan egokitzapen neurriak egitea, gehiago hartzeko tokia izan dezaten. | 2014 | 12.066,68 € | Nafarroako Gobernua |
| 2015 | 1.815,76 € | Ingurumeneko boluntarioekin gauzatzea / Nafarroako Gobernua |
| 4.1. | Mehatxatutako flora populazioen presentzia eta kontserbazio egoera zehazteko prospekzioak egitea.  | Urtero. | Baliabide propioak. | Nafarroako Gobernua |
| 5.1. | Urbasa-Andia natura parkearen planifikazioan eta kudeaketan jarraibideak aplikatzen eta erabilera publikoko neurriak garatzen segitzea. (RN-14 Urederraren iturburua) | 2008 | 73.900,00 € | “La Caixa” GIZARTE EKINTZA |
| 2008 | 120.090,00 € | Nafarroako Gobernua (Garapen Ekonomiko eta Enpresarialeko Departamentua) |
| 2014 | 98.195,00 € |
| 2017-2019 | 42.387,32 € |
| 2017 | 29.222,00 € | Nafarroako Gobernua (Landa Garapeneko eta Ingurumeneko Departamentua) |
| 2018 | 59.074,50 € |
| 2019 | 55.074,13 € |
| 2020 | 58.918,97 € |

*1. taula "Ega-Urederra ibaiak" Kontserbazio Bereziko Eremuan egindako jarduketen neurrien banakapena*

Aurreko taulan jasotakoaren osagarri, eta “Ega-Urederra ibaiak” KBEari buruzko 16/2017 Foru Dekretuko IV. puntuan (“Kudeaketarako jarraibide edo orientazioak”) jasotako IV.5 jarraibideari jarraituz, 2017an iraupen luzeko punpatze-entsegu bat egin zen, eta eredu hidrogeologiko bat landu zen, Antzingo sektoreko (Ega Ibarra) akuiferoaren ustiaketa arrazionalari euskarria emateko. Horren zenbatekoa 65.502,14 eurokoa (BEZa barne) izan da, Nafarroako Gobernuak finantzatua.

Hona hemen taula bat, KBEaren foru-dekretua onartu zenetik 2017a baino lehen eta urtero gauzatutako neurrien kodeak jasotzen dituena:

| **URTEAK** | **16/2017 FORU DEKRETUKO NEURRIAK** |
| --- | --- |
| 2017a baino lehen | 1.1. | 1.4. | 1.5. |  |  | 3.5. | 3.6. | 3.8. | 3.12. | 3.16 | 3.17. | 3.19. | 3.20. | 4.1. | 5.1. |
| 2017 |  |  |  |  | 2.1. | 3.5. |  |  | 3.12. | 3.16 |  |  |  |  | 5.1. |
| 2018 |  |  |  |  | 2.1. | 3.5. | 3.6. |  | 3.12. | 3.16 |  |  |  |  | 5.1. |
| 2019 |  |  |  |  |  | 3.5. | 3.6. |  | 3.12. | 3.16 | 3.17. |  |  | 4.1. | 5.1. |
| 2020 |  |  |  | 1.7. |  | 3.5. |  |  | 3.12. | 3.16 | 3.17. |  |  | 4.1. | 5.1. |
| 2021 |  |  |  |  |  | 3.5. |  |  | 3.12. | 3.16 | 3.17. |  |  |  | 5.1. |

*2. taula Neurrien eta jarduketen zerrenda, gauzatze-urteen arabera*

\* Martxoaren 8ko 16/2017 FORU DEKRETUA “Ega-Urederra ibaiak” izeneko Batasunaren Garrantzizko Lekua Kontserbazio Bereziko Eremu izendatu, haren kudeaketa plana onetsi, eta “Urederraren iturburua” (RN-14) eta “Lasiako erreka-zuloa” (RN- 13) natura-erreserbak erabili eta kudeatzeko plan zuzentzaileak eguneratzen ditu.

Iruñean, 2021eko maiatzaren13an

Landa Garapeneko eta Ingurumeneko kontseilaria: Itziar Gómez López